Inflaţia a ajuns la 14,5% în luna mai.
Nivelul inflației este nemaiîntâlnit în ultimii 30 – 40 de ani. Cea mai mare scumpire, de peste 86% este la gaze. Uleiul s-a scumpit cu 44%, iar cartofii cu 50%.
Adrian Negrescu, analist economic, spune că inflația erodează economia românească extrem de puternic.Această inflație scade din puterea de cumpărare a populației, iar pentru firme e un adevărat coșmar. Sunt multe companii care sunt blocate în momentul ăsta din punct de vedere financiar. Adică nu mai pot să circule banii, să plătească, să încaseze în contul facturilor și asta se va traduce din păcate prin falimente în lanț și indisponibilizări de personal.Ca să ajute companiile și populația, Guvernul ar trebui să tempereze creșterea prețurilor la energie și gaze, pentru că de acolo vin marile probleme.Creșterile de prețuri sunt văzute ca fiind speculative de economiști, dar singură, piața nu se va putea regla în fața speculatorilor din această perioadă de criză.Într-o perioadă de 3 – 9 luni este așteptată, însă, o reglare a acestei piețe.Vom ajunge probabil în lunile următoare către 16-17%, poate chiar 18% maxim. Pe măsură ce inflația mușcă din veniturile oamenilor se erodează și puterea de cumpărare. Deci, consumul va încetini și va încetini inclusiv tot ce înseamnă creștere economică către 1 poate chiar 0%.